Jónína Eyja Þórðardóttir ( 49 ) og Björn Björnsson ( 45 ) frá Þórustöðum skemmtu sér eins og sannir Vestfirðingar : LOPAPAR : Jónína Eyja Þórðardóttir og Björn Björnsson á Þórustöðum létu sig ekki vanta frekar en á öðrum hátíðum tileinkuðum teiknimyndapersónum . Götuveisla Flateyrar fór fram um helgina og tókst með afbrigðum vel . Veislan hófst á miðnæturhlaupi enda er götuveislan haldin síðustu helgi í júní og Jónsmessan því skammt undan . Þessi frumraun miðnæturhlaupsins tókst ótrúlega vel þrátt fyrir bæði rok og rigningu en sú samsetning veðra er afar sjaldgæf í hinum veðursæla Önundarfirði . Þátttakendur voru ekki allir háir í loftinu og fæstir vanir að vera á fótum um miðnætti . BRUNAMAT : Hrafnkell Kaj horfir í eldinn og dáist að loganum dansa sinn eilífðardans í rökkrinu á Flateyri . Vöfflur og grautur Mikil dagskrá var á laugardeginum , boðið var upp á fríar kajakferðir og Gunnukaffi bauð upp á kjötsúpu og ástarpunga í hádeginu , vöfflur í Allabúð og rabarbaragraut hjá Sæbjörgu . Froðudiskó og leikir fyrir börn voru í Minningagarðinum seinnipartinn og um kvöldið var tendrað í grillinu og keppt bæði í söng og kókosbolluáti . Í miðnæturlogninu var kveikt í nokkrum spýtum á hvítri ströndinni og í framhaldi af því skellti fólk sér á ball á Vagninum með stuðsveitinni F1 RAUÐUR . UNDIRBÚNINGUR FYRIR HLAUP : Krakkarnir voru sérstaklega spenntir fyrir sprettinum . STÓRKOSTLEGT LANDSLAG : Það eru ekki margir staðir í heiminum sem geta boðið hlaupurum upp jafnfallegt útsýni og Flateyri . TIL Í TUSKIÐ : Sæbjörg Freyja Gísladóttir skráningarstjóri klæddi sig upp sem skósvein , sem margir þekkja sem Minions úr myndinni Aulinn ég , sem var þema hátíðarinnar . SKÓSVEINN : Þessi frábæra skósveinaskreyting við Vallagötu vakti mikla lukku enda ofurskemmtileg . ÞRJÁR EINS : Zuzanna , Michalina og Kornelia klæddu sig allar upp sem skósveina og varla var hægt að þekkja þær í sundur . Á SIGLINGU : Hrafnkell Kaj Aðalsteinsson og Lotta B. Jónsdóttir skemmtu sér frábærlega á kajak . KÓSÍ : Kári , Benedikt , Signý og Silvía létu fara vel um sig í grasinu PYLSUMENN : Tomek og Rafal Majewski sátu glaðir við matarborðið og fóru , að lokum , gríðarlega sáttir frá því . FLOTTAR SKVÍSUR : Ebba Jónsdóttir og Martha S. Örnólfsdóttir voru síkátar og hvíslað var um hversu flott klæddar þær voru . STUÐBOLTINN MÆTTI : Gleðigjafinn Stanislaw Kordek var manna hressastur á svæðinu . GRILL , GRILL : Margir sáu sér fært að mæta til að borða gómsætan grillmat á þessum fallega degi . SUNGIÐ SAMAN : Þessar ungu stelpur voru alls ekki feimnar við að koma fram og stóðu sig með prýði .